[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 1.9.2006

COM(2006) 474 τελικό

ΠΡΑΣΙΝΟ ΒΙΒΛΙΟ

σχετικά με τις τεχνολογίες ανίχνευσης που εφαρμόζονται στο έργο των αρχών επιβολής του νόμου, των τελωνειακών αρχών και άλλων αρχών ασφάλειας

(υποβληθείσα από την Επιτροπή)

ΠΙΝΑΚΑΣ ΠΕΡΙΕΧΟΜΕΝΩΝ

ΕΙΣΑΓΩΓΗ 4

I. ΤΥΠΟΠΟΙΗΣΗ ΚΑΙ ΕΡΕΥΝΑ ΓΙΑ ΤΗΝ ΑΣΦΑΛΕΙΑ 7

1. Τυποποίηση 7

2. Έρευνα στον τομέα της ασφάλειας 8

II. ΑΝΑΓΚΕΣ ΚΑΙ ΛΥΣΕΙΣ 9

1. Τεχνολογικές ανάγκες και λύσεις 9

1.1 Λύσεις πολλαπλών εφαρμογών 9

1.2 Φορητές και κινητές λύσεις 10

2. Διαλειτουργικότητα συστημάτων 10

3. Ενσωμάτωση πληροφοριών από διαφορετικές τεχνολογίες ανίχνευσης και βελτιωμένη ανάλυση δεδομένων 11

III. ΧΡΗΣΗ ΚΑΙ ΠΙΣΤΟΠΟΙΗΣΗ ΤΩΝ ΕΞΟΠΛΙΣΜΩΝ ΚΑΙ ΤΩΝ ΕΡΓΑΛΕΙΩΝ 12

1. Βέλτιστη πρακτική και χρήση των υπαρχόντων εργαλείων και εξοπλισμών 12

2. Προσδιορισμός και διάδοση των βέλτιστων πρακτικών και της χρήσης τωννέων εργαλείων και εξοπλισμών 12

3. Χρήση εργαλείων συγκέντρωσης δεδομένων και κειμένων 13

4. Δοκιμή και πιστοποίηση ποιότητας εξοπλισμού και εργαλείων 15

IV. ΜΕΛΕΤΕΣ 17

V. ΕΦΑΡΜΟΓΗ ΤΩΝ ΑΠΟΤΕΛΕΣΜΑΤΩΝ ΤΗΣ ΔΙΑΒΟΥΛΕΥΣΗΣ 18

1. Ενισχυμενοσ ειδικοσ διαλογος μεταξυ του δημοσίου και ιδιωτικού τομέασχετικα με τις τεχνολογίες ανίχνευσης και τις συναφείς τεχνολογίες 18

2. Σχέδιο Δράσης 19

ANNEX 20

I. Background information on the preparation of the Green Paper 20

II. Standardisation and the exchange of personal data 21

III. Studies 21

1. Protection of mass events 21

2. Cooperation and information-sharing among forensic laboratories and security research institutes 21

3. Law and specific detection technology 22

4. Specific detection technology and its practical use 22

5. Personal detection technologies and biometrics 22

ΠΡΑΣΙΝΟ ΒΙΒΛΙΟ

σχετικά με τις τεχνολογίες ανίχνευσης που εφαρμόζονται στο έργο των αρχών επιβολής του νόμου, των τελωνειακών αρχών και άλλων αρχών ασφάλειας (Κείμενο που παρουσιάζει ενδιαφέρον για τον ΕΟΧ)

ΕΙΣΑΓΩΓΗ

Η ασφάλεια αποτελεί ακρογωνιαίο λίθο της πολιτικής της Επιτροπής. Η καταπολέμηση του εγκλήματος και της τρομοκρατίας αποτελεί βασική συνιστώσα της πολιτικής για την ασφάλεια. Η Επιτροπή διατύπωσε την πολιτική της εναντίον της τρομοκρατίας στην « Ανακοίνωση σχετικά με την πρόληψη, την ετοιμότητα και την αντιμετώπιση των τρομοκρατικών επιθέσεων» τον Οκτώβριο του 2004 . Αυτή η ανακοίνωση προβάλλει τον διάλογο μεταξύ του δημόσιου και ιδιωτικού τομέα για θέματα ασφάλειας ως ένα εργαλείο για την προώθηση ενός ουσιαστικού διαλόγου μεταξύ του ιδιωτικού και του δημόσιου τομέα σχετικά με τις ανάγκες της Ευρώπης στον τομέα της ασφάλειας. Σύμφωνα με το πρόγραμμα της Χάγης η ενίσχυση της ελευθερίας, της ασφάλειας και της δικαιοσύνης στην Ευρωπαϊκή Ένωση που θεσπίστηκε από το Ευρωπαϊκό Συμβούλιο τον Νοέμβριο του 2004 και που αυτή τη στιγμή αποτελεί το πολιτικό πρόγραμμα της Ένωσης σχετικά με τη Δικαιοσύνη και τις Εσωτερικές Υποθέσεις, επικεντρώνεται επίσης στη σημασία της συνέργιας μεταξύ του δημόσιου και ιδιωτικού τομέα για την καταπολέμηση του οργανωμένου εγκλήματος και της τρομοκρατίας. Αυτό το Πράσινο Βιβλίο έχει ως στόχο να παράσχει τα απαραίτητα στοιχεία για την έναρξη ενός τέτοιου διαλόγου στον τομέα των τεχνολογιών ανίχνευσης.

Οι τεχνολογίες ανίχνευσης χρησιμοποιούνται ολοένα και περισσότερο στο καθημερινό έργο των αρχών ασφάλειας για την καταπολέμηση της τρομοκρατίας και άλλων μορφών εγκλήματος. Οι τεχνολογίες ανίχνευσης χρησιμοποιούνται ευρέως για την προστασία των επιβατών κατά την επιβίβασή τους στα αεροπλάνα, των θεατών σε αθλητικές εκδηλώσεις καθώς και για την ανίχνευση επικίνδυνων ουσιών στην ατμόσφαιρα, στο νερό ή στα τρόφιμα. Οι αρχές ασφάλειας χρησιμοποιούν, επίσης, αυτές τις τεχνολογίες για να προστατεύουν τα σύνορά μας και να ελέγχουν τα αγαθά που εισέρχονται στο έδαφος της Ευρωπαϊκής Ένωσης. Επιπλέον, οι τεχνολογίες ανίχνευσης είναι απαραίτητες για την περιφρούρηση της ατομικής περιουσίας και σημαντικών υποδομών. Αυτό το Πράσινο Βιβλίο επιδιώκει να προσδιορίσει τον ρόλο που θα μπορούσε να διαδραματίσει η Ένωση ώστε να αναπτύξει τις τεχνολογίες ανίχνευσης στην υπηρεσία της ασφάλειας των πολιτών της. Παράλληλα, οι τεχνολογίες ανίχνευσης διεισδύουν στην ιδιωτική ζωή ή μπορούν να θέσουν σε κίνδυνο τις ελευθερίες και τα δικαιώματα. Κατά συνέπεια, κάθε φορά που γίνεται λόγος για βελτίωση και χρήση των τεχνολογιών ανίχνευσης, το ζήτημα αυτό και το θεμελιώδες ερώτημα του ποιοί θα πρέπει να είναι οι περιορισμοί ως προς τον βαθμό διείσδυσης στην προσωπική ζωή πρέπει να αναλύονται με προσοχή. Η Επιτροπή σκοπεύει να συμβάλει στη μελέτη αυτών των δύο θεμάτων με την παρούσα πρωτοβουλία.

Η Επιτροπή διοργάνωσε μια διάσκεψη[1] με θέμα τον Διάλογο μεταξύ δημόσιου και ιδιωτικού τομέα για θέματα ασφάλειας: Τεχνολογίες ανίχνευσης και συναφείς τεχνολογίες στον αγώνα κατά της τρομοκρατίας στις Βρυξέλλες στις 28 και 29 Νοεμβρίου 2005. Η συμμετοχή περισσότερων από εκατό αντιπροσώπων τόσο από σημαντικές ευρωπαϊκές επιχειρήσεις και βιομηχανικές ενώσεις, όσο και από τον δημόσιο τομέα, επιβεβαίωσαν το ενδιαφέρον τους να ακολουθήσουν μια πολιτική σε αυτόν τον τομέα. Τον δημόσιο τομέα αντιπροσώπευσαν μέλη των αρχών επιβολής του νόμου, των τελωνειακών αρχών και άλλων αρχών ασφάλειας.

Ο ρόλος της Ευρώπης σε τομείς όπως η έρευνα σχετικά με την ασφάλεια και η τυποποίηση, είναι καθορισμένος με σαφήνεια. Παρόλο που έχει συντελεστεί σημαντικό έργο σε συγκεκριμένους τομείς, σε στενή συνεργασία με τα κράτη μέλη, τη βιομηχανία και άλλα ενδιαφερόμενα μέρη, υπάρχει ακόμα περιθώριο για μια βελτιωμένη πολιτική της Ευρώπης για τις τεχνολογίες ανίχνευσης καθαυτές. Όσον αφορά την ασφάλεια των πτήσεων, οι κανονισμοί (ΕΚ) αριθ. 2320/2002 και αριθ. 622/2003[2] περιλαμβάνουν λεπτομερείς προδιαγραφές σχετικά με τις επιδόσεις του εξοπλισμού ανίχνευσης και τη μεθοδολογία που πρέπει να χρησιμοποιηθεί. Σε αυτόν τον τομέα, τα πρότυπα και τα πρωτόκολλα δοκιμών έχουν καθοριστεί σε στενή συνεργασία με την Ευρωπαϊκή Διάσκεψη Πολιτικής Αεροπορίας, η οποία συγκεντρώνει ειδικούς από τις αρμόδιες αρχές των κρατών μελών και άλλων ευρωπαϊκών κρατών. Επιπλέον, η Επιτροπή βρίσκεται σε τακτική και στενή επικοινωνία με τη βιομηχανία και άλλους φορείς (Συμβουλευτική Ομάδα Ενδιαφερόμενων Φορέων για την Ασφάλεια των Πτήσεων – Ομάδα SAGAS).

Για να ενισχυθεί η κοινή προσέγγιση ως προς τις τεχνολογίες ανίχνευσης η Επιτροπή πήρε αυτήν την πρωτοβουλία για να ενισχύσει περισσότερο τη συνέργια μεταξύ του δημόσιου και ιδιωτικού τομέα στο πλαίσιο μιας προσπάθειας να επικεντρωθούν οι επενδύσεις στην τυποποίηση, στην έρευνα, στην πιστοποίηση και στη διαλειτουργικότητα των συστημάτων ανίχνευσης και να μετατραπούν τα πορίσματα των ερευνών σε χρήσιμα και πρακτικά εργαλεία. Πρέπει να δημιουργηθεί ένας ενάρετος κύκλος στο πλαίσιο του οποίου ο ιδιωτικός τομέας να καθοδηγείται όσον αφορά τις προσπάθειες και τις δαπάνες από έναν δημόσιο τομέα που γνωρίζει τι θέλει και τι μπορεί να προσφέρει ο ιδιωτικός τομέας. Αυτό θα βοηθούσε στην ανάπτυξη μιας προηγμένης αγοράς προϊόντων ανίχνευσης και λύσεων στον τομέα της ασφάλειας, η οποία με τη σειρά της θα οδηγούσε σε μια πιο εκτεταμένη σειρά προϊόντων και υπηρεσιών χαμηλότερου κόστους.

Για να επιτευχθεί αυτός ο στόχος είναι απαραίτητο να υπάρξει κοινή δράση και καλύτερος συντονισμός καθώς και ανταλλαγή πληροφοριών μεταξύ όλων των φορέων στην Ευρώπη. Οι ανάγκες πρέπει να προσδιοριστούν καλύτερα και να αναδειχθούν λύσεις βιώσιμες από τεχνολογική και οικονομική άποψη. Αυτό το Πράσινο Βιβλίο δεν σκοπεύει ασφαλώς να επικαλύψει άλλες δραστηριότητες είτε σε εθνικό είτε σε ευρωπαϊκό επίπεδο. Η Επιτροπή δεν επιθυμεί να πρωτοτυπήσει, αλλά να αναδείξει περισσότερες πτυχές των υπαρχουσών ορθών προσεγγίσεων και μεθόδων, να τις προωθήσει και να τις εξαπλώσει στο σύνολο της Ένωσης.

Η Επιτροπή ευελπιστεί ότι αυτό το Πράσινο Βιβλίο θα θέσει όσο το δυνατόν περισσότερα ερωτήματα που θα προκαλέσουν προβληματισμό και συγκεκριμένες προτάσεις ως προς τα επόμενα βήματα. Eίναι, λοιπόν, απαραίτητη η ευρεία συμμετοχή των κρατών μελών, του ιδιωτικού τομέα και άλλων αρμόδιων φορέων. Ωστόσο, η Επιτροπή γνωρίζει ότι υπάρχουν απαιτήσεις εμπιστευτικότητας και στον δημόσιο και στον ιδιωτικό τομέα, για λόγους τόσο ασφάλειας όσο και εμπορικούς. Για τον λόγο αυτό, οι απαντώντες καλούνται να επισημάνουν τις ερωτήσεις που θεωρούν υπέρ το δέον ευαίσθητες για να κοινοποιηθούν και να υποδείξουν εναλλακτικούς τρόπους προσέγγισης για την αντιμετώπιση των σχετικών θεμάτων.

Οι πολιτικές που σχετίζονται με τις τεχνολογίες ανίχνευσης και άλλες συναφείς τεχνολογίες πρέπει να συμμορφώνονται πλήρως με το ισχύον νομικό πλαίσιο, συμπεριλαμβανομένου και του Χάρτη Θεμελιωδών Δικαιωμάτων της Ευρωπαϊκής Ένωσης, της Ευρωπαϊκής Σύμβασης Ανθρωπίνων Δικαιωμάτων και των αρχών και των κανόνων προστασίας των δεδομένων όπως ορίζονται από την οδηγία 95/46/EΚ. Σε αυτό το πλαίσιο, η Επιτροπή υπογραμμίζει το γεγονός ότι ο σχεδιασμός, η κατασκευή και η χρήση τεχνολογιών ανίχνευσης και συναφών τεχνολογιών όπως και η νομοθεσία και άλλα μέτρα που επιδιώκουν να τις εντάξουν σε κανόνες και να τις προωθήσουν, πρέπει να συμμορφώνονται πλήρως με τα Θεμελιώδη Δικαιώματα , που εμφανίζονται στον Χάρτη Θεμελιωδών Δικαιωμάτων της Ευρωπαϊκής Ένωσης και στην Ευρωπαϊκή Σύμβαση Ανθρωπίνων Δικαιωμάτων. Ιδιαίτερη προσοχή πρέπει να δοθεί στη συμμόρφωση με την προστασία των προσωπικών δεδομένων και με το δικαίωμα προστασίας του ιδιωτικού βίου. Πράγματι, δεδομένου ότι η χρήση τεχνολογιών ανίχνευσης συχνά συνεπάγεται καταπάτηση των θεμελιωδών δικαιωμάτων της ιδιωτικής ζωής και προστασίας των προσωπικών δεδομένων, κάθε καταπάτηση θεμελιώδους δικαιώματος πρέπει να γίνεται σε συμμόρφωση με την Ευρωπαϊκή Σύμβαση Θεμελιωδών Δικαιωμάτων. Συγκεκριμένα, πρέπει να είναι σύννομη και να είναι αναγκαία σε μια δημοκρατική κοινωνία, για την προάσπιση ενός σημαντικού δημόσιου συμφέροντος και ανάλογη του επιδιωκόμενου δημόσιου συμφέροντος.

I. ΤΥΠΟΠΟΙΗΣΗ ΚΑΙ ΕΡΕΥΝΑ ΓΙΑ ΤΗΝ ΑΣΦΑΛΕΙΑ

1. Τυποποίηση

Υπάρχει τεράστιο φάσμα τεχνολογικών δυνατοτήτων στους τομείς των τεχνολογιών ανίχνευσης και συναφών τεχνολογιών και στο έργο των αρχών ασφάλειας. Συνεπώς, απαιτείται η ύπαρξη ελάχιστων προδιαγραφών. Ωστόσο, εφόσον υπάρχει αυτό το φάσμα, πρέπει να δοθεί προτεραιότητα στη διαδικασία της τυποποίησης, πράγμα που είναι δυνατόν μόνο εάν υπάρξει επαρκής συνέργια μεταξύ του δημόσιου τομέα (ανάγκες) και του ιδιωτικού τομέα (λύσεις). Σε ευρωπαϊκό επίπεδο, αυτή η συνέργια κρίνεται ως ανεπαρκής τόσο στον δημόσιο όσο και στον ιδιωτικό τομέα. Επιπλέον, αναπτύσσονται πολλές θετικές δραστηριότητες σε εθνικό και Ευρωπαϊκό επίπεδο. Ωστόσο, λείπει μια γενική επισκόπηση του τι συμβαίνει και αυτό είναι αναγκαίο για να αποφευχθούν οι επαναλαμβανόμενες ενέργειες και να βελτιωθεί η ιεράρχηση των προτεραιοτήτων. Είναι προφανές ότι, για λόγους ασφάλειας, η ανάπτυξη προτύπων δεν μπορεί να αποτελέσει αντικείμενο ανοικτής συζήτησης. Η συζήτηση, επομένως, θα επικεντρωθεί κυρίως στο κατά πόσο είναι επιθυμητά τα κοινά πρότυπα.

Η χρήση και η επεξεργασία των δεδομένων και των πληροφοριών που συλλέγονται μέσω των εργαλείων ανίχνευσης, παραδείγματος χάριν ως αποδεικτικά στοιχεία σε δικαστικές υποθέσεις, είναι επίσης στενά συνδεδεμένες με την τυποποίηση. Οι αρμόδιες αρχές θα μπορούσαν να επωφεληθούν από τον προσδιορισμό και την ανταλλαγή των βέλτιστων πρακτικών στο θέμα αυτό. Θα πρέπει επίσης να εξεταστεί η δημιουργία τεχνικών προτύπων για να διασφαλιστεί ότι τα δεδομένα που συλλέγονται είναι συμβατά με τις απαιτήσεις του νόμου για τη χρησιμοποίησή τους σε δικαστικές υποθέσεις[3].

Ερωτήσεις

Είναι αναγκαία η καθιέρωση κοινών προτύπων στις τεχνολογίες ανίχνευσης και σε άλλες συναφείς τεχνολογίες στο έργο των αρχών ασφάλειας; Ποια πρότυπα πιστεύετε ότι έχουν προτεραιότητα;

Ποια πρότυπα στερούνται χρηματοδοτικής υποστήριξης κατά το προκαταρκτικό στάδιο της τυποποίησης;

Μήπως, για την αποφυγή επαναλαμβανόμενων ενεργειών και για τη βελτίωση της διαφάνειας, θα ήταν χρήσιμος ένας τακτικά ενημερωνόμενος πίνακας/εγχειρίδιο/εύχρηστη βάση δεδομένων των παλαιών, σημερινών και μελλοντικών προσπαθειών τυποποίησης στον τομέα της ανίχνευσης και σε στενά συνδεδεμένους με αυτήν τεχνολογικούς τομείς σε εθνικό και ευρωπαϊκό επίπεδο;

Θα σας ενδιέφερε να προσδιορίσετε και να ανταλλάξετε βέλτιστες πρακτικές όσον αφορά τη χρήση και την επεξεργασία δεδομένων και πληροφοριών που συλλέγονται μέσω των εργαλείων ανίχνευσης στο πλαίσιο μιας προσπάθειας να συμμορφωθούν πλήρως με τη σχετική νομοθεσία και τους κανόνες που διέπουν τη χρήση αποδεικτικών στοιχείων σε δικαστικές υποθέσεις;

Ποιος θα ήταν ο καλύτερος τρόπος προσδιορισμού και ανταλλαγής αυτών των πρακτικών;

2. Έρευνα στον τομέα της ασφάλειας

Η έρευνα σχετικά με την ασφάλεια είναι ένας άλλος τομέας που έχει ουσιώδη σημασία για την ανάπτυξη νέων λύσεων ασφάλειας και προϊόντων για τις αρχές ασφάλειας των κρατών μελών. Σε αυτό το πλαίσιο, πρέπει να υπογραμμισθεί ο ρόλος της Ευρωπαϊκής Συμβουλευτικής Επιτροπής για την Έρευνα στον τομέα της Ασφάλειας (ESRAB). Η ESRAB ακολουθεί μια συνολική και ευρεία προοπτική στον τομέα αυτόν και συμβουλεύει την Επιτροπή σχετικά με το περιεχόμενο και την εφαρμογή της έρευνας που πρόκειται να πραγματοποιηθεί, σε συνδυασμό με μηχανισμούς παρακολούθησης των σημαντικότερων εξελίξεων σε άλλα προγράμματα.

Ήδη βρίσκονται σε εξέλιξη διάφορες ερευνητικές δραστηριότητες στον τομέα τη ασφάλειας σε ευρωπαϊκό επίπεδο και στα κράτη μέλη. Ωστόσο, δεν υπάρχει κάποιος μηχανισμός για τη συγκέντρωση και διάδοση πληροφοριών από προηγούμενες, τρέχουσες και προτεινόμενες έρευνες για την ασφάλεια σε ευρωπαϊκό, εθνικό και, εν τέλει, ιδιωτικό επίπεδο. Ένας τέτοιος μηχανισμός θα μπορούσε να διασφαλίσει ότι οι πενιχροί πόροι δεν σπαταλώνται σε επαναλαμβανόμενες ενέργειες και αλληλοεπικαλυπτόμενα έργα. Επιπλέον, αν κριθεί αναγκαίο θα μπορούσε να σχεδιαστεί ένας ξεχωριστός μηχανισμός για τη διάδοση διαβαθμισμένων ερευνητικών δραστηριοτήτων για την ασφάλεια, που να εξασφαλίζει την πρόσβαση στις πληροφορίες μόνο σε αυτούς που πράγματι τη δικαιούνται.

Η ESRAB, που λειτουργεί ήδη περισσότερο από ένα χρόνο, οριστικοποιεί την έκθεσή της η οποία θα δημοσιευτεί τον Σεπτέμβριο του 2006. Η έκθεση επισημαίνει περίπου 120 δυνατότητες ασφάλειας και 100 βασικές τεχνολογίες που χρειάζονται περαιτέρω έρευνα και ανάπτυξη σε ευρωπαϊκό επίπεδο, ενώ μια σειρά από άλλες τεχνολογίες αποτελούν ήδη ή θα αποτελέσουν στο μέλλον αντικείμενο επεξεργασίας σε εθνικό επίπεδο.

Ερωτήσεις

Πώς θα πρέπει να διαδίδονται οι πληροφορίες σχετικά με την έρευνα για την ασφάλεια στην Ευρώπη έτσι ώστε να προωθείται η ανταγωνιστικότητα και παράλληλα να αποτρέπεται η κατασπατάληση των πενιχρών πόρων;

II. ΑΝΑΓΚΕΣ ΚΑΙ ΛΥΣΕΙΣ

1. Τεχνολογικές ανάγκες και λύσεις

Κατάλληλες, αποτελεσματικές και χρηστικές λύσεις και προϊόντα μπορούν να αναπτυχθούν μόνο εάν οι συντελεστές αυτών των λύσεων και των προϊόντων έχουν επαρκή πληροφόρηση σχετικά με τις πραγματικές ανάγκες των τελικών χρηστών. Ωστόσο, σε ευρωπαϊκό επίπεδο φαίνεται να υπάρχει ανάγκη για καλύτερη συνεργασία μεταξύ αυτών που χρειάζονται τις τεχνολογικές λύσεις (π.χ. των αρμόδιων αρχών ασφάλειας) και αυτών που τις παρέχουν. Κάθε τέτοια συνεργασία θα πρέπει, επίσης, να επιχειρεί να προσδιορίσει τις βραχυπρόθεσμες, τις μεσοπρόθεσμες και τις μακροπρόθεσμες ανάγκες. Εξάλλου, αυτοί που παρέχουν λύσεις θα πρέπει επίσης να υποδεικνύουν το χρονοδιάγραμμα σύμφωνα με το οποίο θα καταστούν αυτές διαθέσιμες.

Επιπλέον, στον διάλογο μεταξύ των συντελεστών και των χρηστών θα πρέπει να τεθούν και να αντιμετωπιστούν πιο καίρια ερωτήματα σχετικά με τη φύση των κοινωνιών μας και τον ρόλο των τεχνολογιών ανίχνευσης. Μια τέτοια συζήτηση είναι σημαντική και για να διαφυλαχθούν οι αξίες και η ίδια η υφή των κοινωνιών μας.

Ερωτήσεις

Ενδιαφέρεστε για μια ευρύτερη συζήτηση για τον ρόλο των τεχνολογιών ανίχνευσης και για την επίδραση που ενδεχομένως έχει η χρήση τους στη ζωή των Ευρωπαϊκών κοινωνιών;

Σε ποιους συγκεκριμένους τομείς χρειάζεται βελτίωση η δραστηριότητα των αρμόδιων αρχών ασφάλειας; Παρακαλούμε να προσδιοριστεί το επίπεδο προτεραιότητας σε σχέση με τις συγκεκριμένες ανάγκες.

Υπάρχει κάποια διαφορά μεταξύ των απαιτήσεων για ικανότητες ανίχνευσης και της τρέχουσας τεχνολογίας που κυκλοφορεί στην αγορά; Ποιες είναι οι πιθανές λύσεις για αυτές τις διαφορές;

Σε ποιους συγκεκριμένους τομείς παρέχει ήδη ή σχεδιάζει να παράσχει τεχνολογικές λύσεις ο ιδιωτικός τομέας; Παρακαλούμε να περιγραφεί το χρονοδιάγραμμα σύμφωνα με το οποίο θα καταστούν οι λύσεις διαθέσιμες και αποδοτικές ως προς το κόστος.

Θεωρείτε σκόπιμη και χρήσιμη τη δημιουργία ενός εύχρηστου πίνακα/βάσης δεδομένων που να περιλαμβάνει όλη την Ευρώπη και να εμπεριέχει τους συγκεκριμένους τομείς αναγκών των αρμόδιων αρχών ασφάλειας και ταυτόχρονα τις λύσεις που προτείνει ο ιδιωτικός τομέας;

Εάν όχι, ποιες άλλες λύσεις θα προτείνατε προκειμένου να βελτιωθεί η ροή των πληροφοριών μεταξύ αυτών που χρειάζονται τεχνολογικές λύσεις και αυτών που τις προτείνουν;

1.1 Λύσεις πολλαπλών εφαρμογών

Η απειλή που αντιμετωπίζεται σήμερα, από την εγκληματική ή την τρομοκρατική δραστηριότητα, είναι ποικιλόμορφη, μεταβάλλεται συνεχώς και εμφανίζεται με διαφορετικές μορφές και σε διαφορετικά επίπεδα σε διαφορετικές καταστάσεις. Ως εκ τούτου, απαιτούνται διαφορετικά επίπεδα προστασίας και αντιμετώπισης σε διαφορετικές χρονικές στιγμές, δηλαδή λύσεις πολλαπλών εφαρμογών.

Ερώτηση

Ποιών υπαρχόντων εργαλείων και εξοπλισμών μπορεί να βελτιωθεί η εφαρμοσιμότητα και η αποτελεσματικότητα αν αυξηθεί η ποικιλομορφία τους;

Ποια νέα εργαλεία και εξοπλισμοί πολλαπλών εφαρμογών χρειάζονται;

1.2 Φορητές και κινητές λύσεις

Το είδος της απειλής από τρομοκρατικές και εγκληματικές δραστηριότητες όχι μόνο μεταβάλλεται στο χρόνο, αλλά αποκτά όλο και μεγαλύτερη κινητικότητα. Επομένως, οι αρχές ασφάλειας απαιτούν λύσεις φορητές. Τέτοιες λύσεις μπορούν να βελτιώσουν τη σχέση κόστους-αποτελεσματικότητας και μπορούν να μεταβιβαστούν άμεσα από το ένα σημείο στο άλλο, όπου είναι περισσότερο χρήσιμες, δεδομένου ότι είναι απλώς ανέφικτο να καλύπτεται κάθε σημείο εισόδου ή σημείο ενδιαφέροντος με το ίδιο επίπεδο ασφάλειας. Επιπλέον, οι φορητές και κινητές λύσεις μπορούν να προσφέρουν νέες επιχειρησιακές προσεγγίσεις.

Ερώτηση

Ποια από τα υπάρχοντα εργαλεία και τους εξοπλισμούς θα μπορούσαν να χρησιμοποιηθούν πιο αποτελεσματικά στο έργο των αρμόδιων αρχών ασφάλειας αν ήταν φορητά ή κινητά;

Ποια νέα φορητά και κινητά εργαλεία χρειάζονται;

2. Διαλειτουργικότητα συστημάτων[4]

Τα κράτη μέλη της ΕΕ και οι αρμόδιες αρχές τους διαθέτουν ήδη κάποια συστήματα που συμβάλλουν στην καταπολέμηση του εγκλήματος και της τρομοκρατίας. Ωστόσο, αυτά τα συστήματα συχνά δεν μπορούν να διασυνδεθούν μεταξύ τους. Αυτό μπορεί να εμποδίσει τις κοινές προσπάθειες για την καταπολέμηση του εγκλήματος και της τρομοκρατίας σε εθνικό και ευρωπαϊκό επίπεδο. Εξάλλου, τα συστήματα πρέπει να συμμορφώνονται με τα ισχύοντα νομικά πλαίσια και τις άλλες κατευθυντήριες γραμμές (π.χ. προστασία δεδομένων, βαθμός διείσδυσης των συστημάτων ανίχνευσης).

Ερώτηση

Ποιά συστήματα χρειάζονται βελτιωμένη διαλειτουργικότητα;

Θα ήταν χρήσιμη μια μελέτη για τις νομικές και άλλες δεσμεύσεις όσον αφορά τη διαλειτουργικότητα των συστημάτων στο σύνολο της ΕΕ ώστε να προσδιοριστούν οι περιορισμοί;

3. Ενσωμάτωση πληροφοριών από διαφορετικές τεχνολογίες ανίχνευσης και βελτιωμένη ανάλυση δεδομένων

Η ενσωμάτωση δεδομένων από διαφορετικές τεχνολογίες ανίχνευσης σε ένα ενιαίο σύστημα ανάλυσης δεδομένων, μπορεί να καταστήσει αποτελεσματικότερα τα συστήματα ανίχνευσης. Κάθε μέτρο που θεσπίζεται για τον σκοπό αυτόν πρέπει να συμμορφώνεται με τους κανόνες προστασίας των δεδομένων.

Ερώτηση

Σε ποιους τομείς πιστεύετε ότι η ενσωμάτωση πληροφοριών που προέρχονται από διαφορετικές τεχνολογίες ανίχνευσης θα βελτίωνε τη συνολική τους απόδοση;

Σε ποιους τομείς απαιτούνται βελτιωμένες τεχνικές ταχείας ανάλυσης των δεδομένων;

III. ΧΡΗΣΗ ΚΑΙ ΠΙΣΤΟΠΟΙΗΣΗ ΤΩΝ ΕΞΟΠΛΙΣΜΩΝ ΚΑΙ ΤΩΝ ΕΡΓΑΛΕΙΩΝ

1. Βέλτιστη πρακτική και χρήση των υπαρχόντων εργαλείων και εξοπλισμών

Για να αντιμετωπιστούν αποτελεσματικά οι υπάρχουσες ή οι νέες απειλές δεν είναι πάντοτε αναγκαίες εντελώς καινούργιες τεχνολογικές λύσεις. Οι κρατικοί προϋπολογισμοί συχνά δεν έχουν αυτήν τη δυνατότητα. Επομένως, πρέπει να δοθεί προσοχή στο πώς μπορούν τα διαθέσιμα και παλαιότερα αγορασθέντα εργαλεία να χρησιμοποιηθούν πιο αποτελεσματικά ή να αναβαθμιστούν. Αυτό μπορεί να αποτελέσει έναν αποδοτικό τρόπο, από άποψη κόστους, για να βελτιωθεί η αποτελεσματικότητα, να αυξηθεί η αξιοπιστία και να μειωθεί ο αριθμός εσφαλμένων συναγερμών.

Δεν υπάρχει μηχανισμός για την ανταλλαγή εμπειριών σε τέτοια θέματα μεταξύ των αρχών στα διαφορετικά κράτη μέλη. Παραδείγματος χάριν, θα μπορούσαν να ανταλλάσσονται πληροφορίες σχετικά με τις βελτιώσεις που διαπιστώθηκαν ύστερα από αλλαγές στην διαδικασία λειτουργίας και σε οικονομικά αποδοτικότερες αναβαθμίσεις.

Ερωτήσεις

Ποιος θα ήταν ο καλύτερος τρόπος για τον προσδιορισμό και την ανταλλαγή βέλτιστων πρακτικών σε αυτό το πεδίο;

Προσδιορισμός βέλτιστων πρακτικών

Θα ήταν καλύτερο να πραγματοποιηθεί μέσω αξιολόγησης από ομάδα ομότιμης εκπροσώπησης ή μέσω ερωτηματολογίων που αποστέλλονται στα κράτη μέλη;

Διάδοση βέλτιστων πρακτικών

Θα ήταν καλύτερο να πραγματοποιείται μέσω μιας ασφαλούς και εύχρηστης βάσης δεδομένων ή μέσω συναντήσεων και σεμιναρίων;

Μπορείτε να προτείνετε άλλες εναλλακτικές όσον αφορά τον καλύτερο τρόπο προσδιορισμού και ανταλλαγής βέλτιστων πρακτικών στον τομέα αυτόν;

Εάν κριθεί αναγκαία η αναβάθμιση ενός εργαλείου ή εξοπλισμού και καμιά από τις αρχές των άλλων κρατών μελών δεν έχει πραγματοποιήσει αυτήν την αναβάθμιση, θα ήταν αποδεκτή η διαβούλευση με τον ιδιωτικό τομέα για το θέμα αυτό;

2. Προσδιορισμός και διάδοση των βέλτιστων πρακτικών και της χρήσης των νέων εργαλείων και εξοπλισμών

Οι εθνικές αρχές μπορούν επίσης να επωφεληθούν στο έργο τους από ένα σύστημα που να τους διευκολύνει την ανταλλαγή πληροφοριών για τη χρήση νέων εργαλείων και εξοπλισμών και να τους δίνει τη δυνατότητα να μαθαίνουν η μια από την άλλη και να στηρίζονται στις εμπειρίες των άλλων. Τέτοιες ανταλλαγές πληροφοριών, εμπειριών και βέλτιστων πρακτικών σχετικά με τα νέα εργαλεία και τους εξοπλισμούς θα μπορούσαν να βοηθήσουν τις αρχές να εντοπίσουν εξοπλισμούς για την αντιμετώπιση των ειδικών αναγκών τους.

Πέραν τούτου, η δοκιμή νέων ή πειραματικών εξοπλισμών θα μπορούσε να προωθηθεί μέσω συγχρηματοδότησης από τον προϋπολογισμό της Επιτροπής ή/και τον ιδιωτικό τομέα. Η ευρύτερη εξέταση νέων και πειραματικών εξοπλισμών θα μπορούσε να βοηθήσει την Ευρωπαϊκή βιομηχανία να μετατρέψει την έρευνα για την ασφάλεια σε αποδοτικά και ανταγωνιστικά προϊόντα.

Ερωτήσεις

Ποιος θα ήταν ο καλύτερος τρόπος για τον προσδιορισμό και την ανταλλαγή πληροφοριών και βέλτιστων πρακτικών σε αυτόν τον τομέα;

Προσδιορισμός βέλτιστων πρακτικών

Θα ήταν καλύτερο να πραγματοποιηθεί μέσω αξιολόγησης από ομάδα ομότιμης εκπροσώπησης ή με ερωτηματολόγια που θα αποστέλλονται στα κράτη μέλη;

Διάδοση πληροφοριών και βέλτιστων πρακτικών

Θα ήταν καλύτερο να πραγματοποιηθεί μέσω μιας ασφαλούς και εύχρηστης βάσης δεδομένων ή μέσω εμπιστευτικών συναντήσεων και σεμιναρίων;

Έχετε άλλες προτάσεις για το πώς θα προσδιοριστούν οι βέλτιστες πρακτικές σε αυτόν τον τομέα και για το πώς θα διαδοθούν αποτελεσματικά;

Πειραματικά και νέα εργαλεία

Ενδιαφέρεστε για δοκιμή νέων ή πειραματικών εργαλείων και εξοπλισμών;

Εάν ναι/όχι, παρακαλούμε εξηγήστε τους λόγους

Θα ήταν συμφέρουσα η μερική χρηματοδότηση για τη δοκιμή νέων ή πειραματικών εργαλείων και εξοπλισμών από την Επιτροπή ή/και τον ιδιωτικό τομέα;

3. Χρήση εργαλείων συγκέντρωσης δεδομένων και κειμένων

Οι εθνικές και ευρωπαϊκές αρχές ασφάλειας είναι αντιμέτωπες με μια σταθερή αύξηση του όγκου των τεκμηριωτικών και πληροφοριακών εγγράφων που πρέπει να επεξεργάζονται. Για να αντεπεξέλθουν σε αυτήν την πρόκληση αποτελεσματικότερα, υπάρχουν σύγχρονα εργαλεία λογισμικού για συγκέντρωση δεδομένων και κειμένων. Αυτή η τεχνολογία μπορεί να βοηθήσει στην εξαγωγή σημαντικών πληροφοριών από σημαντικό αριθμό εγγράφων. Παραδείγματος χάριν, είναι δυνατόν να φιλτράρονται με έξυπνο τρόπο κείμενα και έγγραφα για να διευκολυνθεί η πλοήγηση (συσταδοποίηση εγγράφων) για αυτοκατηγοριοποίηση (διοχέτευση και ιεράρχηση της ροής των εγγράφων στο πλαίσιο ομάδων έρευνας) και για έλεγχο εγκυρότητας χρησιμοποίησης κωδικού. Οι στόχοι είναι οι εξής:

- ταχεία επισκόπηση των βασικών οντοτήτων σε συλλογές κειμένων

- προκαταρκτική επεξεργασία για στοχοθετημένη αναζήτηση εγγράφων

- ταξινόμηση εγγράφων βάσει του περιεχομένου τους για να διευκολύνεται η επικέντρωση σε διεξοδικότερες αναλύσεις

- αυτοματοποιημένη ανάλυση πληροφοριών μέσω διαφορετικών πηγών.

Οι δυνατότητες αυτών των σύγχρονων εργαλείων δεν αξιοποιούνται επαρκώς στο σύνολο των κρατών μελών. Ωστόσο, παράλληλα με την προώθηση της χρήσης αυτών των τεχνολογιών, πρέπει να λάβουμε πολύ σοβαρά υπόψη ότι η χρήση τους σε ορισμένες εφαρμογές, παραδείγματος χάριν στην παρακολούθηση των ηλεκτρονικών μηνυμάτων αποτελεί από μόνη της καταπάτηση του θεμελιώδους δικαιώματος των πολιτών για προστασία του ιδιωτικού τους βίου. Τα ηλεκτρονικά μηνύματα αποτελούν αλληλογραφία και ως τέτοια, καλύπτονται από το δικαίωμα απορρήτου των επικοινωνιών όπως αυτό ορίζεται από την Ευρωπαϊκή Σύμβαση Ανθρωπίνων Δικαιωμάτων . Η χρήση οποιασδήποτε τεχνικής για τη συγκέντρωση δεδομένων και κειμένων πρέπει, επομένως, να είναι σύννομη και να είναι αναγκαία σε μια δημοκρατική κοινωνία, για την προάσπιση σημαντικού δημόσιου συμφέροντος και ανάλογη του επιδιωκόμενου δημόσιου συμφέροντος. Η υποστήριξη για συμμόρφωση με τα θεμελιώδη δικαιώματα και τις αρχές προστασίας των δεδομένων θα πρέπει να είναι σύμφυτη με τέτοια εργαλεία καθώς και με τη χρήση τους. Τέλος, αυτές οι δραστηριότητες θα πραγματοποιηθούν υπό τον έλεγχο και την επίβλεψη των αρμόδιων δημόσιων αρχών.

Ερωτήσεις

Άσκηση ευαισθητοποίησης

Θα υπήρχε ενδιαφέρον από τα κράτη μέλη και τα αρμόδια Ευρωπαϊκά σώματα για την ανταλλαγή βέλτιστων πρακτικών και για τα ενδεχόμενα οφέλη που προκύπτουν από τη χρήση εργαλείων συγκέντρωσης δεδομένων και κειμένων;

Θα ήταν πρόθυμες οι αρχές των κρατών μελών που χρησιμοποιούν αυτήν την τεχνολογία να ανταλλάξουν εμπειρίες με τις ομόλογες αρχές άλλων κρατών μελών;

Θα ήταν χρήσιμα εμπιστευτικά σεμινάρια για το θέμα αυτό που θα διοργανώνονταν από τα κράτη μέλη, την Ευρωπόλ ή την Ευρωπαϊκή Υπηρεσία Καταπολέμησης της Απάτης (OLAF);

Βελτίωση της ικανότητας της ΕΕ όσον αφορά τη συγκέντρωση δεδομένων και κειμένων

Θα μπορούσε να βοηθήσει ένα κέντρο αριστείας σε ευρωπαϊκό επίπεδο, στο οποίο θα έχουν πρόσβαση όλα τα κράτη μέλη και οι αρμόδιες αρχές τους στην πρακτική αξιοποίηση των δυνατοτήτων αυτών των εργαλείων;

Εάν όχι, ποιές άλλες επιλογές θα προτείνατε για μεγιστοποίηση των δυνατοτήτων αυτών των εργαλείων;

Προσδιορισμός και διάδοση βέλτιστων πρακτικών

Θα θεωρούσατε χρήσιμη μια αξιολόγηση από ομάδες ομότιμης εκπροσώπησης ή ένα ερωτηματολόγιο που θα αποστέλλεται στα κράτη μέλη για τον προσδιορισμό και τη διάδοση βέλτιστων πρακτικών όσον αφορά τη χρήση των εργαλείων αυτών;

Εάν όχι ποιες άλλες προσεγγίσεις θα προτείνατε για τον προσδιορισμό των βέλτιστων πρακτικών σε αυτό το πεδίο;

Βελτίωση του περιφερειακού δυναμικού για συγκέντρωση δεδομένων και κειμένων

Υπάρχουν στα κράτη μέλη και στους αρμόδιους ευρωπαϊκούς φορείς κάποιες διαθέσιμες εφεδρικές δυνατότητες που θα βοηθούσαν τα κράτη μέλη που δεν διαθέτουν αυτήν την τεχνολογία να επεξεργάζονται τα τεκμηριωτικά τους έγγραφα;

Σε περίπτωση που δεν θα υπήρχαν τέτοιου είδους εφεδρικές δυνατότητες ή που αυτές θα ήταν περιορισμένες, θα ήταν χρήσιμη και σκόπιμη μια αύξηση των δυνατοτήτων σε επίπεδο κρατών μελών ή σε ευρωπαϊκό επίπεδο ,με χρηματοδότηση προερχόμενη από την ΕΕ;

Θα υπήρχε ενδιαφέρον από τα κράτη μέλη που δεν διαθέτουν επαρκείς δυνατότητες συγκέντρωσης δεδομένων και κειμένων να χρησιμοποιούν τα εργαλεία άλλων ευρωπαϊκών φορέων , εάν είχαν πρόσβαση σε αυτά;

Θα ήταν δυνατόν να δημιουργηθούν ευρωπαϊκά ή περιφερειακά κέντρα συγκέντρωσης δεδομένων και κειμένων που να χρησιμοποιούνται από τα διάφορα κράτη μέλη και τις αρμόδιες αρχές τους για τη συγκέντρωση δεδομένων και κειμένων;

Στα υπάρχοντα εργαλεία συγκέντρωσης δεδομένων και κειμένων χρησιμοποιούνται επαρκώς οι διάφορες ευρωπαϊκές γλώσσες;

Υπάρχουν τα κατάλληλα εργαλεία που να βοηθούν τις αρμόδιες αρχές όταν αυτές επεξεργάζονται κείμενα και τεκμηριωτικά έγγραφα που είναι συνταγμένα σε ξένες γλώσσες;

Άλλα

Εάν διαφωνείτε με οποιαδήποτε από τις επιλογές που αναφέρονται ανωτέρω, πώς θα αντιμετωπίζατε τους προβληματισμούς που προκύπτουν από το συγκεκριμένο θέμα;

4. Δοκιμή και πιστοποίηση ποιότητας εξοπλισμού και εργαλείων

Στην αγορά διατίθενται ήδη διάφορα προϊόντα ανίχνευσης. Εντούτοις, πολύ συχνά είναι δύσκολο να προσδιοριστούν τα καλύτερα εργαλεία και προϊόντα ή τουλάχιστον εκείνα που πληρούν κάποιες ελάχιστες προδιαγραφές. Ένα σύστημα, στο πλαίσιο της ΕΕ, που να πιστοποιεί τα καλά και ποιοτικά εργαλεία και να τα υποβάλλει σε συγκριτική αξιολόγηση, με στόχο την απλούστευση της διαδικασίας για τον καθορισμό των εργαλείων ή των εξοπλισμών που ανταποκρίνονται στις συγκεκριμένες ανάγκες συγκεκριμένων αρχών, θα μπορούσε να καλύψει την έλλειψη αυτή. Αυτό θα διευκόλυνε τις εθνικές αρχές να αποφασίσουν ποιόν εξοπλισμό και ποια εργαλεία θα πρέπει να αγοράσουν. Θα μπορούσε, επίσης, να βοηθήσει τις αρχές να κάνουν βέλτιστη χρήση των πενιχρών πόρων.

Θα μπορούσε να δημιουργηθεί ένα δίκτυο εθνικών αρχών πιστοποίησης, για την ανταλλαγή εμπειριών και γνώσεων, έτσι ώστε να αντιμετωπιστεί αυτή η έλλειψη ενός συστήματος για τον καθορισμό της ποιότητας των εργαλείων. Οι αρχές αυτές θα μπορούσαν, επίσης, να συμφωνήσουν σε μερικά πρότυπα για συγκριτική αξιολόγηση και πιστοποίηση της καλής ποιότητας των τεχνολογικών λύσεων. Αυτό το είδος της πιστοποίησης θα μπορούσε όχι μόνο να χρησιμοποιηθεί προς διευκόλυνση των εθνικών αρχών στον καθορισμό των κατάλληλων ή ακατάλληλων προϊόντων, αλλά και στη διαφήμιση των ευρωπαϊκών λύσεων σε άλλες αγορές. Είναι φανερό ότι για λόγους ασφάλειας, η ανάπτυξη πρωτοκόλλων δοκιμών δεν μπορεί να αποτελέσει αντικείμενο ανοιχτής συζήτησης.

Ερώτηση

Θα ήταν χρήσιμη η δημιουργία ενός δικτύου εθνικών αρχών πιστοποίησης για την ανταλλαγή εμπειριών και γνώσεων, καθώς και ενός συστήματος πιστοποίησης ποιότητας και συγκριτικής αξιολόγησης;

Εάν όχι, ποιες άλλες λύσεις θα προτείνατε για την αντιμετώπιση του προβλήματος αυτού;

Θα ήταν χρήσιμη η ύπαρξη κοινών προτύπων για την πιστοποίηση και τη συγκριτική αξιολόγηση;

Εάν όχι, πώς θα μπορούσε να εξασφαλιστεί η διαφάνεια αυτής της διαδικασίας και η δυνατότητα χρησιμοποίησης των αποτελεσμάτων στο σύνολο της ΕΕ;

IV. ΜΕΛΕΤΕΣ[5]

Οι συμμετέχοντες στη διάσκεψη προσδιόρισαν αρκετά θέματα που απαιτούν διεξοδικότερη μελέτη. Ως εκ τούτου, η Επιτροπή προτείνει να συνταχθούν μελέτες σχετικά με:

1. την τεχνολογία και την προστασία των μαζικών εκδηλώσεων,

2. τα εμπόδια που παρεμβάλλονται στη συνεργασία και την ανταλλαγή πληροφοριών μεταξύ των εγκληματολογικών εργαστηρίων και των ερευνητικών ιδρυμάτων για την ασφάλεια,

3. τις νομικές διατάξεις που ρυθμίζουν τη χρήση συγκεκριμένων τεχνολογιών ανίχνευσης,

4. την πρακτική χρήση συγκεκριμένων τεχνολογιών ανίχνευσης,

5. το νομικό πλαίσιο που διέπει τη χρήση εφαρμογών ανίχνευσης προσώπων (συμπεριλαμβανομένης και της παρακολούθησης) στο σύνολο της ΕΕ,

6. τα επίπεδα αποδοχής της ανίχνευσης προσώπων (συμπεριλαμβανομένης και της παρακολούθησης και της χρήσης βιομετρικών στοιχείων) στο σύνολο της ΕΕ.

Γενικότερα, ο στόχος των μελετών είναι να χρησιμοποιηθούν ως ένα μέσο βελτίωσης των γνώσεων των ενδιαφερομένων φορέων και εξασφάλισης της συμμόρφωσης με το ισχύον νομικό πλαίσιο κατά την προπαρασκευή ή τη χρήση τεχνολογιών ανίχνευσης. Σε άλλες περιπτώσεις, οι μελέτες θα μπορούσαν να χρησιμοποιηθούν για να εξεταστούν οι πολιτικές και άλλες επιλογές για λήψη περαιτέρω πρακτικών μέτρων.

Ερώτηση

Θα σας ενδιέφερε να σας αποστέλλονται μελέτες για τα θέματα αυτά βασισμένες στις πληροφορίες που αναφέρονται στο Παράρτημα;

Εάν όχι, παρακαλείσθε να αναφέρετε τους λόγους και να προτείνετε, εναλλακτικά, λύσεις για το πώς θα μπορούσαν να αντιμετωπιστούν οι ανησυχίες που εκφράστηκαν.

V. ΕΦΑΡΜΟΓΗ ΤΩΝ ΑΠΟΤΕΛΕΣΜΑΤΩΝ ΤΗΣ ΔΙΑΒΟΥΛΕΥΣΗΣ

1. Ενισχυμενοσ ειδικοσ διαλογος μεταξυ του δημοσίου και ιδιωτικού τομέα σχετικα με τις τεχνολογίες ανίχνευσης και τις συναφείς τεχνολογίες

Στο παρόν Πράσινο Βιβλίο παρατίθεται ένας αριθμός πιθανών δραστηριοτήτων που μπορούν να συμβάλουν στη βελτίωση της συνέργιας μεταξύ του δημόσιου και ιδιωτικού τομέα στο πεδίο των τεχνολογιών ανίχνευσης και, έτσι, να βοηθήσουν τις αρχές ασφάλειας των κρατών μελών να αποκτήσουν πρόσβαση στα καλύτερα διαθέσιμα εργαλεία, λύσεις και βέλτιστες πρακτικές. Εξάλλου, αυτές οι δραστηριότητες μπορούν να βοηθήσουν τον ιδιωτικό τομέα να προσανατολίσει σωστά τις επενδύσεις του και να ανταποκριθεί στις ανάγκες του δημόσιου τομέα. Είναι σαφές, ωστόσο, ότι αυτό απαιτεί στενή συνεργασία μεταξύ του δημόσιου και του ιδιωτικού τομέα. Γι’αυτό είναι απαραίτητος ο σχετικός ενισχυμένος ειδικός διάλογος μεταξύ του δημόσιου και ιδιωτικού τομέα, ο οποίος θα μπορούσε να διεξαχθεί με διάφορους τρόπους, όπως π.χ. με τη δημιουργία ενός ειδικού φορέα ή τη σύσταση ειδικής ομάδας στο πλαίσιο οριζόντιων δραστηριοτήτων συνεργασίας μεταξύ του δημόσιου και του ιδιωτικού τομέα σε θέματα ασφάλειας, οι οποίες θα πρέπει να αρχίσουν πολύ σύντομα.

Ο στόχος αυτής της δραστηριότητας δεν θα είναι να ανταγωνίζεται τους υπάρχοντες φορείς, αλλά, μάλλον, να γεφυρώσει τα χάσματα που υπάρχουν στη συνέργια μεταξύ του δημόσιου και ιδιωτικού τομέα με τη συμμετοχή των αρμόδιων αρχών ασφάλειας σε ευρωπαϊκό επίπεδο. Ούτε θα πρέπει να είναι μόνιμος φορέας· θα έχει σαφώς καθορισμένους στόχους αλλά μόλις αυτοί επιτευχθούν θα παύσει να υπάρχει. Θα λειτουργήσει σαν ένα φόρουμ για τους ειδικούς τόσο από τον δημόσιο όσο και από τον ιδιωτικό τομέα, βοηθώντας τους να αντιμετωπίσουν τα θέματα που θίγονται σε αυτό το έγγραφο και τις νέες προκλήσεις που ενδεχομένως θα προκύψουν κατά τη διάρκεια της εφαρμογής των αποτελεσμάτων της δημόσιας διαβούλευσης σχετικά με αυτό το έγγραφο.

Παράλληλα, είναι σαφές ότι ορισμένες πιθανές δράσεις που προτείνονται σε αυτό το έγγραφο θα απαιτούσαν την ανάληψη δραστηριότητας από τα κράτη μέλη χωρίς τη ανάμειξη του ιδιωτικού τομέα. Εξάλλου, ο ορισμός των καθηκόντων στο πλαίσιο αυτής της συνεργασίας θα πρέπει να συμφωνηθεί μεταξύ του δημόσιου και του ιδιωτικού τομέα και, έτσι, λόγω της ιδιότητάς τους ως μελών, τα κράτη μέλη θα είναι σε θέση να επηρεάσουν το ρόλο και τους στόχους της. Επίσης ο διάλογος θα πρέπει να αντιμετωπίσει το θέμα της ανταλλαγής εμπιστευτικών πληροφοριών μεταξύ του δημόσιου και του ιδιωτικού τομέα, αν και θα πρέπει να υπογραμμιστεί ότι ο δημόσιος τομέας δεν είναι το μοναδικό αποθετήριο ευαίσθητων πληροφοριών.

Ερώτηση

Ένα εργαλείο όπως ο ενισχυμένος ειδικός διάλογος μεταξύ του δημόσιου και ιδιωτικού τομέα σχετικά με τις τεχνολογίες ανίχνευσης και τις συναφείς τεχνολογίες θα ήταν χρήσιμο για την εφαρμογή των αποτελεσμάτων της δημόσιας διαβούλευσης σχετικά με το παρόν έγγραφο;

Εάν ναι, θα συμφωνούσατε με τις ανωτέρω προτάσεις ή έχετε διαφορετική γνώμη;

Εάν όχι, ποιους άλλους μηχανισμούς θα προτείνατε για την εφαρμογή των αποτελεσμάτων της δημόσιας διαβούλευσης για το παρόν έγγραφο;

Θα σας ενδιέφερε να συμβάλετε στις σχετικές εργασίες ή να συμμετάσχετε άμεσα σ’αυτές;

2. Σχέδιο Δράσης

Σε εθνικό και ευρωπαϊκό επίπεδο τα σχέδια δράσης αποδείχθηκαν ένα επιτυχημένο εργαλείο για επιτήρηση της δράσης σε περίπλοκους τομείς όπως η καταπολέμηση της τρομοκρατίας και του εγκλήματος. Τόσο η διάσκεψη όσο και το παρόν έγγραφο έθεσαν πολλά ερωτήματα όσον αφορά τη χρησιμοποίηση της ανίχνευσης και των συναφών τεχνολογιών στο έργο των αρμόδιων αρχών ασφάλειας. Για την παρακολούθηση της προόδου σε αυτό το πεδίο και για καθοριστούν οι στόχοι, θα μπορούσε να καταρτιστεί ένα σχέδιο δράσης βασισμένο στις απαντήσεις σε αυτές τις ερωτήσεις και, εάν κριθεί αναγκαίο, σε περαιτέρω διαβουλεύσεις.

Ερώτηση

Θα ήταν χρήσιμο εργαλείο ένα σχέδιο δράσης για την εφαρμογή των μέτρων που αναφέρθηκαν στις απαντήσεις στο παρόν έγγραφο;

Τελική παρατήρηση

Οι απαντήσεις σε αυτό το έγγραφο θα πρέπει να αποσταλούν ηλεκτρονικά έως τις 10 Ιανουαρίου 2007 στην ακόλουθη διεύθυνση: JLS-D1-Detection@ec.europa.eu . Όλες οι απαντήσεις τόσο από τον δημόσιο όσο και από τον ιδιωτικό τομέα θα δημοσιευθούν στο διαδικτυακό ιστότοπο της Επιτροπής, εκτός εάν οι απαντώντες δηλώσουν ρητώς ότι επιθυμούν οι συγκεκριμένες πληροφορίες να παραμείνουν εμπιστευτικές.

ANNEX

I. Background information on the preparation of the GREEN PAPER

This Green Paper is based on the results of the conference and raises themes and issues that featured prominently in the discussions (e.g. standardisation, security research, improvement of technological solutions, protection of privacy, the legal framework and other guidelines by which technologies have to abide, etc.). Over one hundred participants from business, industry and the public sector engaged in the debate. The public sector was represented by the members of law enforcement, customs and other security authorities, by the Commission and by representatives of the Member States. The title of the conference suggests that it focused on the fight against terrorism. However, it became clear from the outset that a broader security approach was inevitable if important security concerns were not to be omitted. This broad approach was reaffirmed by the December 2005 Council decision to base European critical infrastructure protection on an 'all hazards' approach. Moreover, the conference took a holistic approach by bringing together stakeholders from different areas of expertise to discuss the following topics:

- Detection technologies in the protection of infrastructure

- Personal detection technologies and biometrics

- Detection of explosives and chemical, biological, radiological and nuclear (CBRN) substances.

All themes focused on the work of law enforcement, security and customs authorities. This approach enabled the conference to identify numerous areas of common concern for both public and private sectors (e.g. interaction between solution-providers and those who need solutions in the public sector). This is reflected throughout the document.

Definition of detection technologies and relevant categories

For the purposes of the consultation, the term 'detection technology' is used in the broadest sense. Detection technologies can be "in situ" or external and probably the more sophisticated means to deal with some of the security challenges in various scenarios are when integrated into the complex system (such as transport system). A detection technology can be almost anything used to detect something in a security or safety context, with the focus on law enforcement, customs or security authority. It is possible to identify several categories[6] which,, if taken into consideration when responding to the questions outlined in this document, may help to sharpen the answers:

- Hand-held detectors

- Detection portals

- Surveillance solutions

- Detection of biometrics

- Data- and text-mining tools

- Other software-based detection tools, etc.

Furthermore, respondents should also consider associated technologies when replying to the questions, as technologies which help humans to make sense of the data collected by the detectors are also important for effective solutions. Technology is needed to integrate solutions and to make systems interoperable. Despite having highlighted these categories, respondents should not feel constrained by them, and are encouraged to go beyond them.

II. STANDARDISATION AND THE EXCHANGE OF PERSONAL DATA

The Commission points out that, in terms of handling personal data, Directive 95/46/EC already provides the legal framework for exchange of information containing personal data in respect of activities relating to the "first pillar". As regards exchange of information as part of judicial and criminal cooperation, and under the principle of availability, the Commission has tabled a legislative proposal, which is under discussion.

III. STUDIES

1. Protection of mass events

Every year EU Member States organise several public mass events of national, European, but also of international importance. In today’s security environment the costs of security for such events may take up a substantial part of their budgets. All Member States could benefit from a common approach to this problem.

To prepare the ground for eventual steps to be taken in this area, the Commission proposes to organise a study on the protection of mass events. The study would analyse what security tools, equipment and expertise applied in the protection of mass events are transferable from one event/site to another. The study would also consider the practicality and implications of Community-owned equipment, of Community-shared equipment, of developing a business model for services provided by the private sector or of a combination of all three approaches. This part of the study should determine which solution:

- is the most cost-effective and flexible enough to fit diverse Member States’ needs;

- can ensure access to this solution by all Member States together with appropriate sharing of the costs by the Member States.

When the results of the study are ready, the Commission would consider further steps in this area in conjunction with the Member States and other relevant stakeholders.

2. Cooperation and information -sharing among forensic laboratories and security research institutes

The participants in the conference highlighted the fact that legal and other obstacles exist at national level which prevent effective cooperation and information-sharing among national forensic institutes at European level. Therefore, the Commission suggests conducting a study on the subject. This study could also address options for remedying the situation.

A similar concern was raised regarding cooperation and information exchange among security research institutes. A separate study addressing this issue could also be conducted.

3. Law and specific detection technology

Law enforcement, customs and other security authorities are often scrutinised for whether they comply with applicable legal standards. Even if the technology as such is not in breach of legal standards, its use by a human being may raise concerns. Accordingly, identifying the legal framework governing the use of, and setting limits for, technological solutions could help to raise greater awareness in both public and private sectors and to facilitate compliance with these existing standards. The private sector could also benefit from such a study when proposing and designing technological solutions and services for the public sector.

4. Specific detection technology and its practical use

Similarly, the use of technologies, particularly detection technologies, has to take account of how law enforcement/users of detection technologies behave/perform their activity in practice when using detection technologies, and how they act vis-à-vis persons subject to detection when it comes to making proper and correct use of those technologies. A specific technology as such is often not in breach of legal standards, but its use by a human being may raise concerns. On the other hand, the application of existing detection technologies and the development of new technologies may put the respective users in situations where a law for regulating their use does not exist or a particular use of technology is not in breach of the law, but it does run counter to guidelines for best practices or codes of conducts developed to supplement legal provisions and to provide a framework for the use of a detection technology. Furthermore, knowledge of regulations (instruments) of this kind might provide hints and guidance on whether they comply with the legal framework (in particular fundamental rights and data protection) and on what is acceptable or not in a situation where legal provisions have not been developed.

5. Personal detection technologies and biometrics

Personal detection (including surveillance) and biometrics are issues which affect individuals directly, and therefore a sensitive political debate is ongoing on the use of these tools for the purposes of improving security in Europe. The Commission suggests that a study should be undertaken to identify the legal framework governing personal detection technology and biometrics. This study would analyse the legal systems of the Member States and the EU and thereby establish what existing rules govern personal detection and biometrics. A study of this kind is particularly important when making technological solutions proposed by the private sector compliant with the law. In simple terms, it would help the private sector to understand the legal and other constraints of technological solutions developed through its activities and design of tools.

Special studies could also be drawn up on the levels of acceptance of surveillance and biometrics by the population in individual Member States and in the EU. The methodology of these studies would have to ensure that there is no confusion between the two subjects – surveillance and biometrics. Such studies could help the EU and national governments to deploy adequate communication strategies on these issues. In general, both studies would further contribute to the political debate in Europe on these important matters.

[1] Για περισσότερες λεπτομέρειες πρβλ. μέρος Ι του Παραρτήματος (Annex).

[2] Κανονισμός (EΚ) αριθ. 2320/2002 του Ευρωπαϊκού Κοινοβουλίου και του Συμβουλίου της 16ης Δεκεμβρίου 2002 για τη θέσπιση κοινών κανόνων στο πεδίο της ασφάλειας της πολιτικής αεροπορίας, ΕΕ L 355 της 30.12.2002, σ. 1 και ο κανονισμός της Επιτροπής (ΕΚ) αριθ. 622/2003 της 4ης Απριλίου 2003 για τον καθορισμό μέτρων για την εφαρμογή των κοινών βασικών προτύπων ασφάλειας των αερομεταφορών, ΕΕ L 89 της 5.4.2003, σ. 9.

[3] Για τις νομικές διατάξεις που διέπουν την ανταλλαγή προσωπικών δεδομένων πρβλ. μέρος ΙΙ του Παραρτήματος (Αnnex).

[4] Πρέπει να ληφθούν υπόψη και άλλα συστήματα εκτός από τα συστήματα πληροφοριών.

[5] Για διεξοδικότερη περιγραφή των ιδεών που βρίσκονται πίσω από την ανάγκη για τη μελέτη αυτή, πρβλ. μέρος ΙΙΙ του Παραρτήματος (Annex).

[6] This is a non-exhaustive list of categories.